## Program stalnih državnih robnih zaliha

### NN 29/1999 (26.3.1999.), Program stalnih državnih robnih zaliha

# ZASTUPNIČKI DOM HRVATSKOGA DRŽAVNOG SABORA

Na temelju članka 10. stavka 1. i 2. Zakona o državnim robnim zalihama
("Narodne novine" br. 68/98.) Zastupnički dom Hrvatskoga državnog sabora
na sjednici 12. ožujka 1999., donio je

## **PROGRAM**

### **STALNIH DRŽAVNIH ROBNIH ZALIHA**

I.

Ovim se Programom određuju proizvodi koji čine stalne državne robne
zalihe, nužno potrebne za život ljudi i proizvodnju u doba ratnog stanja
ili neposredne ugroženosti neovisnosti i jedinstvenosti Republike Hrvatske
ili za slučaj velikih prirodnih nepogoda.

II.

Stalne robne zalihe čine sljedeći prehrambeni proizvodi:

*1. Žitarice* (pšenica, kukuruz, riža),

*2. Masnoće* (rafinirana biljna ulja, masti životinjskog podrijetla),

*3. Meso i mesne prerađevine* (meso u živom, mesne konzerve, riblje
konzerve, mesni narezak, piletina, junetina),

*4. Proizvodi na bazi sladora* (šećer, med),

*5. Sol i drugi začini,*

*6. Mliječni proizvodi* (mlijeko u prahu, mlijeko trajno, sirevi,
topljeni sir),

*7. Povrće i voće - konzervirano, svježe i sušeno* (konzervirani
grašak, konzervirani grah, konzervirane mahune, sušeno mahunasto povrće
u zrnu neoljušteno, konzervirana mrkva, konzervirana cikla, krumpir, crveni
i bijeli luk, konzervirani đuveđ, koncentrat rajčice, kiseli krastavci
i paprika, konzervirane breskve, konzervirane kruške, konzervirana marmelada,
sušene prešane smokve),

*8. Konditorski proizvodi* (čokolada, čokoladno-mliječni namazi,
puding, kakao u prahu),

*9. Kavovine* (cikorija - surogat kave),

*10. Napici* (voćni sokovi, biljni čajevi),

*11. Juhe - koncentrat,*

*12. Jaja* (svježa i jaja u prahu),

*13. Cjelodnevni suhi obrok i dječja hrana.*

III.

Stalne robne zalihe čine sljedeći neprehrambeni proizvodi:

*1. Naftni derivati* (diesel gorivo Eurodizel i brodsko, motorni
benzini BMB-91, BMB-95 i BMB-98, mlazno gorivo i GM-1, mazut),

*2. Antifriz*

*3. Građevinski materijali*(betonsko željezo - rebrasto
i glatko, cement, opekarski proizvodi),

*4. Bijeli lim ili steromal,*

*5. Proizvodi od plastičnih masa* (plastične folije, plastične
cijevi za vodovod, kanalizaciju i plinovod),

*6. Papir i karton* (roto-papir, kartonska ljepenka),

*7. Duhanski proizvodi* (cigarete),

*8. Čelik i proizvodi od čelika* (specijalni čelici),

*9. Akumulatori i elektrolit,*

*10. Vozila, agregati i pumpe* (specijalna vozila: antiakcedent,
reanimobil, teretno vozilo, kombi; plovila, višenamjenske cisterne za vodu,
agregati s priborom, pumpe za vodu, potopne pumpe),

*11. Oprema i roba za opskrbu, smještaj i zdravstveno zbrinjavanje
stanovništva*

*a) Oprema* (mobilna bolnica modulskog tipa, kontejneri, oprema
za kuhinje i blagovaonice, auto-kamp prikolice, šatori, vreće za spavanje
impregnirane, ležajevi s posteljinom, spremnici za vodu, oprema - sanitarna
i za zbrinjavanje otpada, pokretne kuhinje, kompleti za jelo i piće, svjetiljke
- plinske i akulampe, svijeće ili parafin, šibice, sredstva za dezinfekciju
vode),

*b) Higijensko-kozmetički proizvodi* (deterdženti za rublje i suđe,
pasta za zube, četkice za zube, sapuni, papirnata konfekcija - toalet papir,
ručnici, higijenski ulošci, dječje pelene, pelene za inkontinenciju, dječja
krema),

*12. Sredstva za asanaciju* (sredstva za dezinfekciju vode i prostora,
dezinsekciju i deratizaciju).

IV.

Ovaj Program stupa na snagu danom donošenja.

Klasa: 333-01/98-01/03
Zagreb, 12. ožujka 1999.

ZASTUPNIČKI DOM
HRVATSKOGA DRŽAVNOG SABORA

Potpredsjednik
Zastupničkog doma
Hrvatskoga državnog sabora
**Vladimir Šeks, dipl. iur.,** v. r.

Ostalo, NN 29/1999-588